নিজস্ব প্রতিবেদক, ব্যারাকপুর: সম্প্রতি 'দিদি কে বলো' হেল্পলাইন চালু করে জনসংযোগ বাড়ানোর চেষ্টা করছে তৃণমূল৷ একটি নম্বর ডায়েল করলেই যে কোনও সমস্যার কথা জানানো যাবে বলে ঘোষণা করেছিলেন স্বয়ং মুখ্যমন্ত্রী৷ তৃণমূল সুপ্রিমোর নির্দেশ অনুযায়ী তৃণমূলের বিধায়ক থেকে কর্মী সকলেই গ্রামে গ্রামে গিয়ে এই দিদি কে বলো' প্রচারে অংশ নিয়েছেন৷ মানুষের সুবিধা অসুবিধা শুনেছেন৷ তবে কটাক্ষ করতে ছাড়েনি বিরোধীরা৷ তাদের দাবি 'দিদি কে বলো' হেল্পলাইনে ফোন করলেও দিদি কোনও অভিযোগই শুনছেন না৷ দিলীপ ঘোষের কথায় দিদি বধীর হয়ে গিয়েছেন৷ এবার সেই কর্মসূচিকে টেক্কা দিতেই এবার নতুন অ্যাপ লঞ্চ করলেন খোদ ব্যারাকপুরের সাংসদ অর্জুন সিং৷ অর্জুনের নতুন ওয়েব সাইট 'হাত বাড়ালেই বন্ধু'।
হাত বাড়ালেই বন্ধু' মানুষের সাহায্যার্থে নতুন ওয়েবসাইট লঞ্চ অর্জুনের